Ek draai my e-tolkraantjie toe | Netwerk24
Ek draai my e-tolkraantjie toe
Deur Wh, Pretoria 10 Julie 2019 00:00
E-tol het finaal gesneuwel!
Hoewel ek ten gunste is van “die gebruiker moet betaal”, het ek besluit dat ek nie langer finansiële bydraes sal maak vir die gebruik van hierdie tolpaaie nie.
Tot dusver was ek een van die min gebruikers wat getrou betaal het.
In Suid-Afrika is dit eenvoudig so dat meer en meer paaie in die toekoms gebou sal moet word waar die beginsel van die gebruiker betaal, toegepas sal moet word. Die staatskas het eenvoudig nie die geld om dit te doen nie.
Wat wel waar is, is dat die geld waaruit padinfrastruktuur uit heffings gefinansier moet word, elders aangewend word, terwyl die geld ook op duistere wyses verdwyn.
Die spektakel wat ons nou moet aanskou waar toppolitici van die ANC mekaar op Twitter oor e-tol aanvat, is om van siek te word.
Almal wat oor die jare e-tol betaal het, neem kennis: As die e-tol gestop word, sal geen geld terugbetaal word nie, so waarom voortgaan? My besluit is geneem.
Meer oor: Lesersbrief | E-Tol